הזמר נאלץ לצאת מהארון לאחר שנתפס במיטה עם זוג גברים
זוכה The Voice האוסטרלי, הזמר הגאה אלפי ארקורי, נזכר בראיון בלעדי למגזין Gay Star News איך הבין כבר בגיל 11 שהוא הומו, ומשתף כיצד יצא מהארון בעל כורחו במהלך חופשה משפחתית: "נתפסתי במיטה עם הבחורים האלה בידי אחד מבני המשפחה, אז הייתי מוכרח לצאת מהארון בפני האחיות שלי עוד באותו יום"
דרור בלילטי | mako גאווה | פורסם 30/07/19 07:00
"להיות הומו היה טאבו במשפחה שלי" | צילום: פייסבוק
למרות שהכיר בנטייתו המינית מגיל צעיר, הזמר אלפי ארקורי נאלץ לחיות בפחד מפני הסביבה הלא כל כך מקבלת, למראית עין, שבה גדל. הוא נולד בפרברי סידני למשפחה איטלקית-אוסטרלית. "את רוב הילדות ושנות ההתבגרות שלי העברתי בבעתה מפני יציאה מהארון, בגלל שהבנתי כבר בגיל 11 שאני הומו", הוא משתף בראיון בלעדי למגזין Gay Star News, "להיות הומו היה טאבו במשפחה שלי, ואני חושב שגם בכל האזור שבו גדלתי".
במשך כל השנים הללו, הזמר האוסטרלי חשש שמשפחתו תנשל אותו אם ייצא מהארון. "בכל יום בבית הספר, עם ההליכה שלי והדיבור שלי, לא הפסקתי לחשוב איך להיות בטוח שאף אחד לא יחשוב עלי שאני הומו. אני זוכר שזה הכביד עלי כל הזמן", הוא נזכר.
A post shared by Alfie Arcuri (@alfiearcuri) on Jul 28, 2019 at 3:38am PDT
שנים מאוחר יותר, אמר בפעם הראשונה את המילים "אני הומו" לפסיכולוגית שלו, במהלך טיפול שהיה קשור לאבחון של אחותו במחלת הסרטן. גם לאחר מכן, לא סיפר זאת למשפחתו. בראיון הוא משחזר חופשה של המשפחה המורחבת, שהתאספה כולה לקרוז בספינה, כולל דודות ובני דודים. במהלך אותו השיט הכיר זוג גאה חמוד.
"בסופו של דבר, נתפסתי במיטה עם הבחורים האלה ביום שאחרי בידי אחד מבני המשפחה, אז הייתי מוכרח לצאת מהארון בפני האחיות שלי עוד באותו יום", הוא מסביר. כיאה למשפחה איטלקית, בימים העוקבים השמועה התפשטה בין כל המשפחה המורחבת, וארקורי כבר לא היה צריך להוסיף דבר מול משפחתו.
כשפרץ לתודעה האוסטרלית ב-2016 כבר היה מחוץ לארון. הוא השתתף בתכנית The Voice וניצח, והוציא את אלבום הבכורה שלו עוד באותה שנה. מאז הוא מקפיד לשמור ככל האפשר על כנות בשיריו, ולא מתבייש לכתוב שירים על אהבת גברים. "בתור נער תמיד שרתי יחד עם השירים שנכתבו בידי גברים על נשים או להפך. זה חשוב בשבילי מאוד, בכל שיר שאני כותב, להישאר אותנטי. אני לא אוהב להחביא את המגדר שלו במוזיקה".
ארוקרי אומר שאין לו "שום דבר נגד הדת", ובכל זאת זה מטרידה אותו הסערה שמתחוללת לאחרונה באוסטרליה, בנוגע לחופש של הציבור הדתי להפלות ציבורים אחרים. לגבי שחקן הפוטבול שהעלה פוסט אינסטגרם פוגעני במיוחד עם הכיתוב "הגיהינום מחכה לכם", מגיב ארקורי: "קראתי ומיד חזרתי אחורה להרגשה הזאת בבטן שהייתה לי כשהייתי מתבגר, וראיתי דברים כאלה בחדשות", הוא מוסיף, "חשבתי, דמיין איך אלפי בן ה-14 היה מרגיש לו היה רואה את זה".
A post shared by Alfie Arcuri (@alfiearcuri) on Jun 2, 2019 at 3:58pm PDT
A post shared by Alfie Arcuri (@alfiearcuri) on Jun 5, 2019 at 4:19am PDT
A post shared by Alfie Arcuri (@alfiearcuri) on Jun 14, 2019 at 7:22pm PDT
A post shared by KalleHau (@kallehau) on Apr 7, 2019 at 11:06am PDT